ناتو کوسموسدا سلاح‌لاری چیخارما‌دان اوپئراتیو عملیات فعالیتینه باشلاماق قرارینی وئریب.
بونو ناتو-نون باش کاتیبی ینس استولتنبرگ نوامبرین 20-ده ناتو عضو‌لری خاریجی ایشلر ناظیرلری‌نین گؤروشون‌دن سونرا بروکسل-ده کئچیردیگی مطبوعات کنفرانسیندا بیلدیریب.
ینس استولتنبرگ دئییب: "بو گون داها بیر واجیب قرار وئردیک. راضیلاشدیق کی، کوسموس عملیات‌لار اوچون یئنی بیر ساحه‌یه چئوریلسین. آنجاق کوسموسا سلاح یئرلش‌دیرمک فیکرینده دئییلیک، ناتو مودافعه تشکیلاتی‌دیر".
استولتنبرگ "بوتون فرقلیلیق‌لریمیزه باخمایا‌راق بیرلیکده داها گوجلوگوک. کوسموسدا سلاح یئرلش‌دیرمک نیتیمیز یوخ‌دور" ایفاده‌سینی ایشلدیب.
ترورلا موباریزه موضوع سونون دا گوندمده اولدوغونو قئید ائدن باش کاتیب ناظیرلرین ناتو-نون ترورلا موباریزه‌ده رولونو گوجلندیرمگی نظرده توتان عملیات پلانینی قبول ائتدیگینی سؤیله‌ییب.
استولتنبرگ بو چرچیوه‌ده متفیق‌لرین ترور فعالیت‌لری و خاریجی ترورچولارلا علاقه‌دار کشفیاتین بؤلوشولمه‌سی‌نین گوجلندیریله جگینی بیلدیریب.
